Muddo intee le'eg ayay tahay in kursiga ilmaha ee baabuurka la dhigo mid xagga dambe u jeeda?
Ku fadhiista gadaal illaa uu ilmuhu gaaro dhererka ugu badan ama miisaanka ugu badan ee kursiga baabuurka waa ikhtiyaarka ugu ammaanka badan. Markii uu ilmuhu hor fadhiisto oo uu soo jeedo isku dhaca hore xoog badan ayaa ku dhaca madaxa, qoorta iyo garbaha taasoo keenta dhaawac halis ah sida curyaannimo ama dhimasho. Haddii uu ilmuhu gadaal u fadhiyo inta uu shilku socdo, xooggu wuxuu ku faafayaa meel badan oo jidhka ah iyadoo cadaadis yar lagu hayo qoorta, madaxa, iyo xubnaha gudaha. Carruurtu waa in ay gadaal u fadhiistaan inta ugu badan ee suurtogalka ah, haddii shil dhaco waxay yareysaa khatarta dhaawac halis ah ama dhimasho in ka badan 90%. Waa inaad eegtaa buugga tilmaamaha ee kursiga baabuurka si aad u ogaato dhererka iyo culeyska ugu badan ee lagaa xaddiday.